CELEX: 32021D1743
Language: hu
Date: 2021-09-28 00:00:00
Title: A Tanács (EU) 2021/1743 határozata (2021. szeptember 28.) az Európai Unió által a Közlekedési Közösség regionális irányítóbizottságában a vízi közlekedéssel és multimodalitással foglalkozó technikai bizottság létrehozása tekintetében képviselendő álláspontról

2021.10.1.   
               
               
                  HU
               
               
                  Az Európai Unió Hivatalos Lapja
               
               
                  L 348/27
               
            
         A TANÁCS (EU) 2021/1743 HATÁROZATA
         (2021. szeptember 28.)
         az Európai Unió által a Közlekedési Közösség regionális irányítóbizottságában a vízi közlekedéssel és multimodalitással foglalkozó technikai bizottság létrehozása tekintetében képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 91. cikkére és 100. cikke (2) bekezdésére, összefüggésben a 218. cikke (9) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     A Közlekedési Közösséget létrehozó szerződést (a továbbiakban: a szerződés) az Unió az (EU) 2019/392 határozattal (1) kötötte meg, és a szerződés 2019. május 1-jén hatályba lépett.
                  
               
                     (2)
                  
                  
                     A szerződés regionális irányítóbizottságot hozott létre a szerződés igazgatása és megfelelő végrehajtása céljából. A szerződés 26. cikke értelmében a regionális irányítóbizottságnak határozatokat kell elfogadnia technikai bizottságok létrehozásáról.
                  
               
                     (3)
                  
                  
                     A technikai bizottságok saját hatáskörükben határozathozatali javaslatokat tehetnek a regionális irányítóbizottságnak. A technikai bizottságok a szerződés szerződő feleinek képviselőiből állnak. A megfigyelőként való részvétel lehetősége az Unió minden tagállama előtt nyitva áll.
                  
               
                     (4)
                  
                  
                     A regionális irányítóbizottság hamarosan határozatot fogad el a vízi közlekedéssel és multimodalitással foglalkozó technikai bizottság létrehozásáról.
                  
               
                     (5)
                  
                  
                     A vízi közlekedéssel és multimodalitással foglalkozó technikai bizottság létrehozása elő fogja segíteni a szerződés céljának megvalósítását, nevezetesen a közúti, vasúti, belvízi és tengeri közlekedés terén egy Közlekedési Közösség létrehozását, valamint az Unió és a délkelet-európai felek között a közlekedési hálózat továbbfejlesztését.
                  
               
                     (6)
                  
                  
                     A vízi közlekedéssel és multimodalitással foglalkozó technikai bizottságnak törekednie kell a tengerügyeket, belvízi utakat és kikötőket magában foglaló vízi közlekedéssel kapcsolatos kritikus problémák kezelésére, a multimodalitás szempontjainak figyelembevételére, valamint az ilyen közlekedés hatékony használatának előmozdítására.
                  
               
                     (7)
                  
                  
                     Helyénvaló meghatározni az Unió által a regionális irányítóbizottságban a vízi közlekedéssel és multimodalitással foglalkozó technikai bizottság létrehozásával kapcsolatban képviselendő álláspontot, mivel e határozat szükséges a szerződés végrehajtásához, és az Unióra nézve kötelező lesz,
                  
               ELFOGADTA EZT A HATÁROZATOT:
         
            1. cikk
            Az Unió által a Közlekedési Közösség létrehozásáról szóló szerződéssel felállított regionális irányítóbizottságban a vízi közlekedéssel és multimodalitással foglalkozó technikai bizottság létrehozása tekintetében képviselendő álláspont a regionális irányítóbizottság határozattervezetén alapul (2).
            Ezen határozattervezet kisebb módosításaihoz a regionális irányítóbizottságban részt vevő uniós képviselők újabb tanácsi határozat nélkül is hozzájárulásukat adhatják.
         
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2021. szeptember 28-án.
            
               
                  a Tanács részéről
               
               
                  az elnök
               
               S. KUSTEC
            
         
         
            (1)  A Tanács (EU) 2019/392 határozata (2019. március 4.) a Közlekedési Közösséget létrehozó szerződésnek az Európai Unió nevében történő megkötéséről (HL L 71., 2019.3.13., 1. o.).
         
            (2)  Lásd az ST 11514/21 sz. dokumentumot a http://register.consilium.europa.eu oldalon.